Na podlagi Pravilnika o sofinanciranju zdravljenja čebeljih družin na območju občine Divača (Uradno glasilo slovenskih občin, št. 17/17 in 38/24), Pravilnika o postopkih za izvrševanje proračuna RS (Uradni list RS, št. 50/07, 61/08, 99/09-ZIPRS1011, 3/13, 81/16, 11/22, 96/22, 105/22-ZZNŠPP in 149/22), določil Odloka o rebalansu proračuna Občine Divača za leto 2025 (Uradno glasilo slovenskih občin, št. 32/25) objavlja Občina Divača

**JAVNI RAZPIS**

**za sofinanciranje zdravljenja čebeljih družin na območju občine Divača v letu 2025**

**(v nadaljevanju razpis)**

**1. NAROČNIK:** Občina Divača, Kolodvorska ulica 3a, 6215 Divača.

**2. PREDMET RAZPISA:** Občina Divača razpisuje finančna sredstva iz proračuna Občine Divača za leto 2025, postavka 110008 – Sofinanciranje zdravljenja na področju čebelarstva - namenjena za sofinanciranje zdravljenja čebeljih družin.

Predmet sofinanciranja je zdravljenje **varooze** (bolezen, ki prizadene čebelje družine)

**3. POGOJI ZA PRIJAVO NA RAZPIS IN UPRAVIČENCI DO SREDSTEV:**

Upravičenci do sredstev so lastniki čebeljih družin, ki imajo na območju občine Divača registrirana stojišča in na območju občine Divača čebele prezimujejo.

Vlagatelji morajo k vlogi priložiti naslednja dokazila:

* Dokazilo o ustrezni registraciji čebelnjaka (Izpis podatkov o čebelnjakih v registru čebelnjakov iz leta 2025).
* Potrdilo o udeležbi na izobraževanju o zdravstvenem varstvu čebel (upošteva se potrdilo, ki je staro največ do 3 leta – od leta 2023).
* Račun o nabavi registriranega zdravila oz. zdravila, ki ima dovoljenje za promet v RS. Upoštevajo se računi iz leta 2025. K vlogi jer potrebno dostaviti tudi potrdilo o plačilu računa.
* Izpis iz dnevnika zdravljenja.

**4. VIŠINA RAZPISANIH SREDSTEV:** Višinarazpisanih sredstev znaša 4.000,00 EUR.

**5. OBDOBJE PORABE SREDSTEV:** Dodeljena sredstva morajo biti porabljena v letu 2025.

**6. ZADNJI ROK** za predložitev prijav **je ponedeljek 27. 10. 2025**.

**7. VLAGATELJI SE PRIJAVIJO NA RAZPIS** na obrazcu "Prijava na javni razpis za sofinanciranje zdravljenja čebelji družin – varooza - leto 2025". Vloga mora biti čitljiva, na ustreznih mestih podpisana in mora vsebovati vse priloge, dokazila in podatke, določene v razpisni dokumentaciji.

**8.** **RAZPISNO** **DOKUMENTACIJO,** ki vsebuje: javni razpis, obrazec za prijavo na razpis, izjave, in vzorec pogodbe se dvigne v sprejemni pisarni. Razpis in obrazci so dosegljivi tudi preko internetne strani Občine Divača <http://www.divaca.si>.

**9.** **POPOLNE VLOGE** z vsemi zahtevanimi prilogami pošljejo prijavitelji v zaprti kuverti na naslov: Občina Divača, Kolodvorska ulica 3a, 6215 Divača.

Na prednji strani kuverte mora biti na vidnem mestu napis »**NE ODPIRAJ – Javni razpis za sofinanciranje zdravljenja čebeljih družin – občina Divača - leto 2025.**

Na hrbtni strani kuverte mora biti označen naziv in polni naslov prijavitelja.

Kot pravočasne vloge se štejejo vloge oddane do vključno zadnjega dne roka (27. 10. 2025) za predložitev prijav osebno v sprejemni pisarni v poslovnem času ali oddane priporočeno po pošti (upošteva se poštni žig).

**10. ODPIRANJE IN OCENJEVANJE VLOG**

Oddaja vloge pomeni, da se vlagatelj strinja z vsemi pogoji in kriteriji razpisa. Komisija, imenovana z odločbo županje se bo predvidoma sestala v roku 8 dni od poteka roka za predložitev vlog na razpis.

Odpiranje vlog ni javno.

Odpirajo se samo v roku dostavljene, pravilno izpolnjene in označene kuverte, ki vsebujejo vloge. Prepozno prispele vloge komisija ne bo obravnavala in bodo neodprte vrnjene pošiljatelju.

V primeru formalno nepopolne vloge komisija v 8 dneh od odpiranja vloge pozove vlagatelja, da v roku 8 dni od prejetega poziva dopolni vlogo. Komisija lahko zaradi pojasnitve oziroma preveritve v vlogi navedenih podatkov od vlagatelja zahteva tudi dostavo druge dokumentacije, ki v tem razpisu ni zahtevana. Vloge, ki v postavljenem roku ne bodo dopolnjene, bodo s sklepom zavržene.

Za nepopolno se šteje vloga, ki ne vsebuje vseh obveznih sestavin, zahtevanih z razpisno dokumentacijo.

Strokovna komisija bo opravila pregled popolnih vlog, preverila izpolnjevanje pogojev pripravila predlog prejemnikov in ne-prejemnikov sredstev ter razdelitev razpisanih sredstev in ga skupaj z zapisnikom predložila direktorju občinske uprave oziroma osebi, ki je od predstojnika pooblaščena za sprejetje odločitve o dodelitvi sredstev.

Prijavitelji bodo obveščeni o izidu razpisa najkasneje v roku 90 dneh po zaključku razpisa s sklepom, ki ga na podlagi odločitve komisije izda direktor občinske uprave oziroma oseba, ki je od predstojnika pooblaščena za sprejetje odločitve o dodelitvi sredstev.

**11.IZBOR IN VIŠINA SREDSTEV**

Upravičencem bo posredovan sklep o odobritvi oz. ne-odobritvi sredstev in višina odobrenih sredstev. Na sklep je možna pritožba v roku 8 dni po prejemu sklepa.

Z upravičenci bodo sklenjene pogodbe v katerih bodo določene pravice in obveznosti obeh pogodbenih strank.

1. **DODATNE INFORMACIJE**

Dodatne informacijev zvezi z razpisom dobijo vlagatelji na Občinski upravi Občine Divača, na naslovu Kolodvorska ulica 3a, 6215 Divača, kontaktna oseba je Nataša Macarol, tel. št. 05 73 10 938.

**13.MERILA ZA DODELITEV SREDSTEV:**

Vlagatelji, ki izpolnjujejo pogoje iz tega javnega razpisa so upravičeni do 100% sofinanciranja (DDV je upravičen strošek).

V kolikor je vlagateljev več, kot je razpisanih sredstev se procent (%) sofinanciranja zmanjša. Vsi vlagatelji, ki izpolnjujejo pogoje iz tega razpisa so sofinancirani v enakem procentu (%).

Številka: 410-0078/2025-3 Županja občine Divača

Datum: 19. 09. 2025 Alenka Štrucl Dovgan